LIVING for free

Απόκριες 2026 στο Χαλάνδρι
2026-02-14 12:00 - 19:00, 2026-02-15 11:00 - 19:00 (Europe/Athens) | κεντρική πλατεία Χαλανδρίου (Αγίου Νικολάου), Πλατεία Αγίου Νικολάου, Χαλάνδρι, Αττική, 15232, Greece
Απόκριες 2026 στο Χαλάνδρι
Με δωρεάν εκδηλώσεις για όλους και πολύ κέφι, ο Δήμος Χαλανδρίου γιορτάζει και φέτος τις Απόκριες και προσκαλεί κατοίκους και επισκέπτες σε ένα γιορτινό ταξίδι γεμάτο χαρά, κέφι, παράδοση και δημιουργία, με επίκεντρο την Κεντρική Πλατεία. Με κεντρικό σύνθημα τη συμμετοχή και τη γιορτινή διάθεση, οι φετινές εκδηλώσεις θα ξεκινήσουν την Παρασκευή 13 Φεβρουαρίου, θα κορυφωθούν το Σαββατοκύριακο 14–15 Φεβρουαρίου και θα συνεχιστούν με δράσεις για παιδιά έως και την Καθαρά Δευτέρα 23 Φεβρουαρίου.
Πρόγραμμα Εκδηλώσεων
Για τους μικρούς μας φίλους – Παιδικές εκδηλώσεις
Η διασκέδαση ξεκινά την Παρασκευή 13 Φεβρουαρίου στην Κεντρική Πλατεία με δράσεις ειδικά σχεδιασμένες για παιδιά:
Φουσκωτό κάστρο
Θα λειτουργήσει Παρασκευή, Σάββατο και Κυριακή 13, 14, 15 Φεβρουαρίου και 20, 21, 22 Φεβρουαρίου καθώς και την Καθαρά Δευτέρα 23 Φεβρουαρίου.
Face painting, μπαλονοκατασκευές, δημιουργικά εργαστήρια και ομαδικά παιχνίδια
Παρασκευές: 17:00 – 20:00
Σάββατα: 12:00 – 14:00 & 17:00 – 19:00
Κυριακές: 12:00 – 19:00
Καθαρά Δευτέρα: 11:00 – 14:00
Αποκριάτικο Party
DJ sets θα ξεσηκώσουν τους μικρούς καρναβαλιστές την Κυριακή 15 Φεβρουαρίου, από τις 12:00 έως τις 14:00.
Η Φιλαρμονική Ορχήστρα σε αποκριάτικους ρυθμούς
Σάββατο 14 Φεβρουαρίου, στις 11.00
Η Φιλαρμονική Ορχήστρα του Δήμου Χαλανδρίου θα δώσει τον δικό της εορταστικό τόνο στην Κεντρική Πλατεία. Με ένα πρόγραμμα γεμάτο ζωντάνια και αγαπημένες μελωδίες, οι μουσικοί του Δήμου θα μεταφέρουν το γιορτινό κλίμα της Αποκριάς σε μικρούς και μεγάλους.
Αποκριάτικο σεργιάνι στην παράδοση
Σάββατο 14 Φεβρουαρίου, στις 13.00
Οι πολιτιστικοί σύλλογοι της πόλης, σε συνεργασία με τον Δήμο Χαλανδρίου, προσκαλούν τους κατοίκους σε ένα λαϊκό–παραδοσιακό γλέντι με κεράσματα, κρασί, μουσική και χορό στην Κεντρική Πλατεία.
Τρίτο Μαθητικό Καρναβάλι Δήμου Χαλανδρίου
Κυριακή 15 Φεβρουαρίου, στις 11.00
Η καρδιά της Αποκριάς χτυπά στη μεγάλη παρέλαση. Οι μαθητές των σχολείων της πόλης, οι σύλλογοι γονέων και ο Δήμος ενώνουν τις δυνάμεις τους σε μια πολύχρωμη πομπή με άρματα και μεταμφιέσεις.
Η παρέλαση θα ξεκινήσει στις 11:00 από τον Ιερό Ναό Αγίου Γεωργίου και θα καταλήξει, μέσω της οδού Αγ. Γεωργίου, στην Κεντρική Πλατεία.
Σας καλούμε όλες και όλους να γιορτάσουμε μαζί τις Αποκριές, σε πνεύμα συλλογικότητας, δημιουργίας και χαράς!

Εργαστήριο Θετικής Ψυχολογίας στις Αχαρνές
2026-02-14 16:00 - 18:00 | Δημαρχείο Αχαρνών, Φιλαδέλφειας 87, Αχαρνών, Αττική, 13671, Greece
Εργαστήριο Θετικής Ψυχολογίας στις Αχαρνές
Ο Δήμος Αχαρνών επιστρέφει με τη διοργάνωση ενός ακόμη εργαστηρίου θετικής ψυχολογίας. Στο συγκεκριμένο εργαστήριο οι συμμετέχοντες θα μάθουν πως μπορούν να ενισχύουν την αγάπη και να δημιουργούν υγιείς, ισορροπημένες σχέσεις. Μέσα από πρακτικές συμβουλές και ασκήσεις θα μάθουν:

Πώς να εκφράζουν την αγάπη καθημερινά
Τι κάνει μια σχέση δυνατή και ευτυχισμένη
Πώς να επικοινωνούν αποτελεσματικά
Τεχνικές για την ενίσχυση της σύνδεσης και της οικειότητας
Μια εξερεύνηση του δρόμου προς τις υγιείς και χαρούμενες σχέσεις!

Ημερομηνία: Σάββατο 14 Φεβρουαρίου 2026 Ώρα: 16:00 – 18:00
Χώρος: Αίθουσα Εκδηλώσεων Δήμου Αχαρνών
Υπεύθυνη Εργαστηρίου: Χριστίνα Κατσανδρή (Αντιδήμαρχος Κοινωνικής Πολιτικής Δήμου Αχαρνών)
Η συμμετοχή είναι ελεύθερη – δηλώστε έγκαιρα τη συμμετοχή σας. Τηλέφωνο επικοινωνίας: 6989099991

Ηρακλειώτικο Καρναβάλι 2026
2026-02-14 17:00 - 19:00, 2026-02-15 11:30 - 15:00 | Κεντρική πλατεία Ηρακλείου Αττικής, Πλατεία Ηρακλείου, Ηράκλειο, Αττική, 14121, Greece
Ηρακλειώτικο Καρναβάλι 2026
Το Ηρακλειώτικο Καρναβάλι έρχεται για ακόμα μια χρονιά για να προσφέρει στιγμές χαράς και κεφιού στους κατοίκους του Δήμου Ηρακλείου Αττικής. Το Τμήμα Πολιτισμού του Δήμου έχει ετοιμάσει για τις 14 και 15 Φεβρουαρίου ένα Σαββατοκύριακο με παιχνίδια, μουσική, χορό και, φυσικά, μεταμφιέσεις. Ένα διήμερο που θα κορυφωθεί με την καθιερωμένη πλέον καρναβαλική παρέλαση το πρωί της Κυριακής 15 Φεβρουαρίου.
Όπως κάθε χρόνο έτσι και φέτος, στην παρέλαση θα συμμετέχουν δεκάδες γκρουπ από σχολεία, συλλόγους αλλά και απλές παρέες της πόλης, που, μαζί με τα άρματα του Καρναβαλιού, θα κατέβουν χορεύοντας τη λεωφόρο Ηρακλείου ώστε όλες και όλοι μαζί να καταλήξουν στην κεντρική πλατεία του Δήμου, όπου θα στηθεί αποκριάτικο, παραδοσιακό ξεφάντωμα με την Στέλλα Κονιτοπούλου και την ορχήστρα της.
Αναλυτικά το πρόγραμμα των φετινών εκδηλώσεων
Σάββατο 14 Φεβρουαρίου από τις 17.00 στην κεντρική πλατεία, παιδικό πάρτι με dj, παιχνίδια, φουσκωτά, ανιματέρς, σοκολατοπόλεμο και έναν μεγάλο διαγωνισμό χορού και στολής.
Κυριακή 15 Φεβρουαρίου στις 11.30 το πρωί ξεκινά η καρναβαλική παρέλαση επί της λεωφόρου Ηρακλείου από την οδό Χελμού και κατάληξη στην κεντρική πλατεία. Εκεί, καρναβαλιστές και κοινό θα μπορέσουν να χορέψουν και να ξεφαντώσουν με τα παραδοσιακά τραγούδια της Στέλλας Κονιτοπούλου.
Καθαρά Δευτέρα 23 Φεβρουαρίου από τις 11.00 το πρωί τα παραδοσιακά, πλέον, Κούλουμα στο Κτήμα Φιξ με κεράσματα, μουσική, χορό για όλους, παιχνίδια και δραστηριότητες για τα παιδιά.
Φυσικά, η συμμετοχή σε όλες τις εκδηλώσεις είναι ελεύθερη και δωρεάν.
«Το Ηράκλειο φορά τα αποκριάτικά του και γεμίζει χαμόγελα, χρώματα και μουσικές. Μικροί και μεγάλοι, οικογένειες, φίλοι και παρέες, σας προσκαλούμε να ζήσετε από κοντά τις καρναβαλικές μας εκδηλώσεις, να συμμετάσχετε στην αποκριάτικη παρέλαση και να διασκεδάσετε στη μεγάλη γιορτή με μουσική που θα ακολουθήσει στην κεντρική πλατεία της πόλης. Ελάτε να γεμίσουμε τους δρόμους με κέφι, ρυθμό και αισιοδοξία, να χορέψουμε, να τραγουδήσουμε και να γιορτάσουμε όλοι μαζί. Η πόλη μας γιορτάζει – και αυτή η γιορτή είναι για όλες και όλους», το μήνυμα του δημάρχου Ηρακλείου Αττικής, Νίκου Μπάμπαλου.
«Το Ηράκλειο είναι έτοιμο για το Καρναβάλι 2026! Με έμβλημα την αγάπη, σας προσκαλώ να ενώσουμε τις δυνάμεις μας σε μια γιορτή γεμάτη χαρά για τη ζωή. Οι καρναβαλικές εκδηλώσεις μας συνδυάζουν την παράδοση με τη σύγχρονη δημιουργία, την ανατροπή, τη σάτιρα και, κυρίως, τη συνεργασία. Είναι μια μοναδική ευκαιρία να ενώσουμε τις φωνές μας και να γιορτάσουμε μαζί. Ας γεμίσουμε τους δρόμους με κέφι, ρυθμό και χρώμα! Η αληθινή χαρά λάμπει όταν τη μοιραζόμαστε. Ετοιμαστείτε – η γιορτή ξεκινά!», το σχόλιο της εντεταλμένης για τον Πολιτισμό δημοτικής συμβούλιο, Κατερίνας Ζαγγανά.

Η Γκόλφω τα λέει αλλιώς στην Πεύκη
2026-02-14 17:30 - 22:00 | Αίθουσα Μανώλης Αναγνωστάκης Δημοτικό θέατρο Πεύκης, Χρυσοστόμου Σμύρνης & Ρήγα Φεραίου, Πεύκη, Αττική, 151 21, Greece
Ο Δήμος Λυκόβρυσης-Πεύκης προσκαλεί το κοινό στη διαδραστική κωμωδία του Γιώργου Μακρή: «», που θα παρουσιαστεί το Σάββατο 14 Φεβρουαρίου, στο Δημοτικό Θέατρο Πεύκης (κάτω από το Δημαρχείο Λυκόβρυσης – Πεύκης). Η παράσταση, στην οποία πρωταγωνιστεί ο Γιώργος Μακρής και συμμετέχει η Αρετή Τσιαμπόκαλου, αποτελεί μια σύγχρονη και ευρηματική ματιά σε ένα γνώριμο έργο και υπόσχεται πολύ και αβίαστο «rock» γέλιο, με τη συνοδεία ζωντανής ροκ μουσικής (τραγουδούν οι: Σίντυ Σιντορέλα, Αλέξης Βούζης & άλλοι). Η δράση στη σκηνή θα μεταδώσει στο κοινό ρυθμό, πάθος, ανατροπές και συναίσθημα, κάνοντάς το να συμμετάσχει ενεργά σε αυτή.
Ώρα έναρξης 20:45 / ώρα προσέλευσης 20:00
Έκτακτη παράσταση: Ώρα 17.45 / Ώρα προσέλευσης: 17.00
Είσοδος για το κοινό ελεύθερη
Ο Δήμαρχος Λυκόβρυσης-Πεύκης Μάριος Ψυχάλης δηλώνει : «Ο Δήμος μας στηρίζει έμπρακτα την καλλιτεχνική δημιουργία και προσκαλεί τους δημότες σε μια ξεχωριστή και απολαυστική θεατρική εμπειρία. Η παράσταση αυτή αποδεικνύει ότι το θέατρο μπορεί να παραμένει ζωντανό, επίκαιρο και ανοιχτό σε όλους. Καλώ τους συμπολίτες μας να απολαύσουν μια βραδιά γέλιου και δημιουργικής διάδρασης στο Δημοτικό μας Θέατρο.»

Εικαστική έκθεση με ανακυκλώσιμα υλικά στο Γαλάτσι
2026-02-14 19:00 - 20:30 | Πολιτιστικό Κέντρο Καμίνι, Ρεθύμνης & Χρήστου Καψάλη, Γαλάτσι, Αττική, 11146, Greece
Εικαστική έκθεση με ανακυκλώσιμα υλικά στο Γαλάτσι
Η Ομάδα GReek UPcyclers παρουσιάζει τη νέα της έκθεση στο Πολιτιστικό Κέντρο “Καμίνι” του Δήμου Γαλατσίου. Η ομάδα GReek UPcyclers, γνωστή για τη δημιουργική αξιοποίηση ανακυκλώσιμων υλικών και την προώθηση της οικολογικής συνείδησης μέσα από την τέχνη, επιστρέφει με μια νέα έκθεση στο Πολιτιστικό Κέντρο «Καμίνι» του Δήμου Γαλατσίου. Τα εγκαίνια της έκθεσης θα πραγματοποιηθούν το Σάββατο 14 Φεβρουαρίου στις 19:00, σε μια βραδιά αφιερωμένη στη δημιουργικότητα, την τέχνη και την περιβαλλοντική ευαισθητοποίηση.
Η έκθεση θα διαρκέσει έως και το Σάββατο 21 Φεβρουαρίου
Ώρες λειτουργίας:
• Καθημερινές & Σάββατο: 17:30 – 20:30
• Κυριακή: 13:30- 20:30
Η είσοδος είναι ελεύθερη για το κοινό.
Χώρος διεξαγωγής: Πολιτισμό Κέντρο “Καμίνι” : Ρεθύμνης και, Χρήστου Καψάλη 36, Γαλάτσι
Επιμέλεια έκθεσης : Καγιαδάκης Στέλιος
GReek UPcyclers – Η τέχνη της δημιουργικής επαναχρησιμοποίησης
Οι GReek UPcyclers είναι μια ομάδα τεσσάρων καλλιτεχνών που δημιουργούν εικαστικά και χρηστικά αντικείμενα αξιοποιώντας υλικά και αντικείμενα επανάχρησης. Με οδηγό τη φαντασία, την αισθητική και τον σεβασμό προς το περιβάλλον, μεταμορφώνουν ό,τι θεωρείται «άχρηστο» σε κάτι νέο, λειτουργικό και όμορφο.
Το upcycling, γνωστό και ως δημιουργική επαναχρησιμοποίηση, αποτελεί μια σύγχρονη μορφή ανακύκλωσης, όπου τα αντικείμενα και τα υλικά αποκτούν νέα ζωή και χρήση. Μέσα από τη διαδικασία αυτή, υλικά που έχουν ολοκληρώσει τον πρωταρχικό τους σκοπό και είναι έτοιμα προς απόρριψη, μετατρέπονται σε δημιουργίες υψηλότερης ποιότητας και καλλιτεχνικής αξίας.
Αυτό που εκπροσωπούν είναι μια πρωτοποριακή καλλιτεχνική προσέγγιση για την Ελλάδα, που ωστόσο έχει ήδη εμπνεύσει πλήθος δημιουργών στο εξωτερικό. Το μήνυμα του upcycling είναι σαφές και επίκαιρο: μας καλεί να επαναπροσδιορίσουμε τη σχέση μας με την κατανάλωση, να περιορίσουμε τη σπατάλη και να αναζητήσουμε νέους τρόπους έκφρασης μέσα από τη βιωσιμότητα και τη φαντασία. Οι GReek UPcyclers δημιουργούν με σεβασμό στη φύση, με πάθος για την τέχνη και με πίστη ότι κάθε τι παλιό μπορεί να αποκτήσει νέα ζωή — αρκεί να το δεις… αλλιώς.

Ρετρό Επιθεώρηση στον Χολαργό
2026-02-14 19:00 - 21:00 | Δημαρχείο Παπάγου Χολαργού, Περικλέους 55, Χολαργός, Αττική, Greece
Ο Δήμος Παπάγου Χολαργού σας προσκαλεί σε μια ιδιαίτερη συναυλία με θέμα τη ’’ Ρετρό Επιθεώρηση’’.
Η Ρετρό Επιθεώρηση, είναι ένας ψίθυρος της Ελλάδας που χάνεται ανάμεσα στον ήχο μιας ξεχασμένης οπερέτας και τον απόηχο μιας πόλης που κάποτε γέλαγε πιο ανάλαφρα. Ο καταξιωμένος Δαυίδ Ναχμίας, ανασύρει από την αχλή του 20ου αιώνα τραγούδια επιθεωρησιακά, τραγούδια που άλλοτε διασκέδαζαν κι άλλοτε ειρωνεύονταν τα ήθη, τα πάθη και τις μικρές, γλυκόπικρες ιστορίες μιας Ελλάδας που ζούσε με το φως ενός κεριού, αλλά ονειρευόταν υπό το φως των άστρων.
Η Ρένα Στρούλιου, μία φωνή που ενσαρκώνει την αυθεντικότητα, τη θεατρικότητα και την αστραφτερή ευφυΐα των τραγουδιών που γέννησε η επιθεώρηση. Τραγούδια γεμάτα λεπτή ειρωνεία, πνεύμα αντιλογίας και μια γνήσια, συγκινητική ανθρωπιά, που αποτυπώνουν τη ζωή ενός λαού που ήξερε να αντιμετωπίζει τη σκληρότητα της καθημερινότητας με χαμόγελο και αξιοπρέπεια. Η Επιθεώρηση είναι το άρωμα μιας άλλης εποχής που, όμως, επιμένει να ζει, να μας θυμίζει και να μας διδάσκει τη διαχρονική δύναμη της αθωότητας, της σάτιρας και του γέλιου.
Επιμέλεια εκδήλωσης: Μιμή Ρουφογάλη Αντιδήμαρχος Πολιτισμού
Guest: Νικόλας Καραγκιαούρης
Σάββατο 14 Φεβρουαρίου 2026 ώρα 19.00
Αμφιθέατρο «Μίκης Θεοδωράκης», Δημαρχείο Παπάγου – Χολαργού Κτίριο Δημάρχου «Χαράλαμπου Σκούρτη», Περικλέους 55, Χολαργός
Είσοδος Ελεύθερη

Με το πάθος του Τανγκό στο Φάληρο
2026-02-14 19:30 - 21:30 | Δημαρχείο Παλαιού Φαλήρου, Τερψιχόρης 51 & Αρτέμιδος, Παλαιό Φάληρο, Αττική, Greece
Με το πάθος του Τανγκό στο Φάληρο
Ο Δήμος Παλαιού Φαλήρου και η Υπηρεσία Πολιτισμού σας προσκαλούν το Σάββατο 14 Φεβρουαρίου και ώρα 19:30 στον Πολυχώρο του Δημαρχείου, σε μία βραδιά με το πάθος του τάνγκο. Όπως στο Τανγκό έτσι και στον Έρωτα όλα αρχίζουν όταν δύο άνθρωποι ακούσουν την ίδια μουσική. Την ημέρα του Αγίου Βαλεντίνου αφήνουμε τις λέξεις στην άκρη και αφήνουμε τα σώματα, τα χαμόγελα και τις ματιές να ¨μιλήσουν¨. Γιατί κάθε τραγούδι είναι μία εξομολόγηση και κάθε τανγκό ένας μικρός έρωτας.
Στο πρόγραμμα περιλαμβάνεται live μουσική από το μουσικό σχήμα Herman Mayte πιάνο, κιθάρα, – Κώστα Βλαχόπουλο χρωματική φυσαρμόνικα, χορευτικά δρώμενα από το καλλιτεχνικό ντουέτο με τον διάσημο χορογράφο Ramiro Gabriel Valerio Lemes.
Ντάμα: Πετρόγκωνα Μαρίνα
Συμμετέχουν οι μαθητές της σχολής χορού Dance school Redifler
Συμμετέχει : Dj Naranja Verde (Ivana)
Θα απολαύσετε την εκδήλωση και όσοι το θέλετε θα γίνετε μέρος της μέσα από τον χορό. Το ταξίδι στον Πολιτισμό συνεχίζεται…ελάτε να χορέψουμε μαζί!

Το φεστιβάλ Δράμας ταξιδεύει στην Ηλιούπολη
2026-02-14 20:00 - 22:00 | Μουσείο Εθνικής Αντίστασης Ηλιούπολης, Μαρίνου Αντύπα 134, Ηλιούπολη, Αττική, Greece
Προβολές Κινηματογραφικής Λέσχης Ηλιούπολης
Προβολές Κινηματογραφικής Λέσχης Ηλιούπολης για το 2026. Η Κινηματογραφική Λέσχη Ηλιούπολης – Κ.Λ.Η. με 38 χρόνια δημιουργικής παρουσίας, συνεχούς λειτουργίας και προσφοράς στον πολιτισμό της Ηλιούπολης, ξεκινάει τις προβολές της 38ης Χειμερινής Περιόδου για 2026 από την Κυριακή 18 Ιανουαρίου και θα διαρκέσει έως και την Κυριακή 5 Απριλίου 2026. Οι προβολές θα πραγματοποιηθούν στο Μουσείο Εθνικής Αντίστασης (Σοφοκλή Βενιζέλου & Μαρίνου Αντύπα, Πλατεία Εθνικής Αντίστασης) τις Κυριακές (και Σάββατο 14 Απριλίου), στις 20:00. Η είσοδος είναι ελεύθερη σε όλες τις προβολές και θα ακολουθεί συζήτηση αμέσως μετά. Το πρόγραμμα συνδυάζει την αισθητική απόλαυση με τη διασκέδαση, με επιλογές για όλη την οικογένεια και για όλες τις προτιμήσεις.
Πατήστε ΕΔΩ για να δείτε το πλήρες πρόγραμμα
ΤΟ ΦΕΣΤΙΒΑΛ ΔΡΑΜΑΣ ΤΑΞΙΔΕΥΕΙ ΣΤΗΝ ΗΛΙΟΥΠΟΛΗ
ΣΑΒΒΑΤΟ-ΚΥΡΙΑΚΗ 14-15/02/2026 ΔΙΗΜΕΡΟ ΠΡΟΒΟΛΩΝ ΤΩΝ ΒΡΑΒΕΥΜΕΝΩΝ ΤΑΙΝΙΩΝ ΤΟΥ 48ου ΦΕΣΤΙΒΑΛ ΕΛΛΗΝΙΚΩΝ ΤΑΙΝΙΩΝ ΜΙΚΡΟΥ ΜΗΚΟΥΣ ΔΡΑΜΑΣ (2025, 6 + 5 ταινίες, 122 ́ + 120 ́) Σε συνεργασία με το Φεστιβάλ Ταινιών Μικρού Μήκους Δράμας.

Ο Σαίξπηρ στα γρήγορα στο Περιστέρι
2026-02-14 20:00 - 22:00 | Κινηματοθέατρο Κώστας Γαβράς Πρώην Έφη, Βασιλικών 6, Περιστέρι, Αττική, 12137, Greece
Ο Σαίξπηρ… στα γρήγορα στο Κινηματοθέατρο «Κώστας Γαβράς» από την Πειραματική Θεατρική Σκηνή Δήμου Περιστερίου
Ο Δήμαρχος Περιστερίου, Ανδρέας Π. Παχατουρίδης, προσκαλεί τους πολίτες στη θεατρική παράσταση «Σαίξπηρ… στα γρήγορα», που παρουσιάζει η Πειραματική Θεατρική Σκηνή Δήμου Περιστερίου «Ανδρέας Βαρούχας», στο Κινηματοθέατρο «Κώστας Γαβράς» (Βασιλικών 6, Κηπούπολη). Η παράσταση θα παρουσιαστεί στις 23, 24, 30 και 31 Ιανουαρίου καθώς και στις 6, 7, 13 και 14 Φεβρουαρίου 2026, με ώρα έναρξης 20:00 και ελεύθερη είσοδο.
Πρόκειται για μια βραβευμένη κωμωδία των Άνταμ Λονγκ, Τζες Ουίνφιλντ και Ντανιέλ Σίνγκερ, σε διασκευή και σκηνοθεσία Αρχοντίας Μυλωνά, που συμπυκνώνει με χιούμορ, φαντασία και συνεχείς ανατροπές 36 έργα του Ουίλιαμ Σαίξπηρ σε μία απολαυστική παράσταση διάρκειας δύο ωρών, γεμάτη κέφι, ζωντάνια και θεατρικές μεταμορφώσεις.
Παίζουν (αλφαβητικά): Βεζιρτζόγλου Καίτη, Δεϊμέζη Βίκυ, Ζαρίκου Μάρω, Κοντομάρκου Κατερίνα, Κουμπαρούλη Γεωργία, Λογοθέτης Θεοφάνης, Μαχαίρα Μαρία, Μπεκιάρης Γιώργος, Παλιούρα Έλλη, Ραμαντάνης Βασίλης, Ρουμπάκης Ιερόθεος, Σαμοϊλη Νικολέττα, Σταυρόπουλος Κωστής, Τάπα Μαρίνα και η Σταυροπούλου Μαράκι.
Συντελεστές: Διασκευή – Σκηνοθεσία: Αρχοντία Μυλωνά • Χορογραφίες – Ξιφασκία: Ναταλία Φεντόροβα-Βέρδου • Μουσική επιλογή: Αρχοντία Μυλωνά & Αγγελική Λέκκα • Φώτα: Γιώργος Κοντός • Ήχος: Αγγελική Λέκκα • Φροντιστήριο: Αμαλία Μουτάφη & Νεκταρία Πρασσάκη • Μακιγιάζ: Ευτέρπη Μπούκα.
Ο Δήμος Περιστερίου συνεχίζει να στηρίζει έμπρακτα τον πολιτισμό και τη θεατρική δημιουργία, προσφέροντας ποιοτικές παραστάσεις με ελεύθερη πρόσβαση για όλους τους πολίτες.

Απόκριες 2026 στη Καλλιθέα
2026-02-14 20:00 - 22:00 | Δημοτικό Θέατρο Καλλιθέας, Κρέμου 123, Καλλιθέα, Αττική, Greece
Απόκριες 2026 στη Καλλιθέα
Ο Δήμος Καλλιθέας διοργανώνει και φέτος ένα πλούσιο πρόγραμμα αποκριάτικων εκδηλώσεων, γεμάτο μουσική, χορό και χρώμα. Με επίκεντρο την παράδοση και τη δύναμη της συλλογικότητας, ενώνουμε τις δυνάμεις μας με τους Πολιτιστικούς Φορείς και τους Συλλόγους της πόλης μας, που συμβάλλουν διαχρονικά στη διατήρηση και τη ζωντανή μετάδοση των εθίμων και της πολιτιστικής μας κληρονομιάς. Σας περιμένουμε όλους, μικρούς και μεγάλους, να αφήσουμε για λίγο πίσω την καθημερινότητα και να γιορτάσουμε μαζί με κέφι, χαμόγελο και γιορτινή διάθεση. Καλή Αποκριά σε όλες και όλους!
Πατήστε ΕΔΩ για να δείτε το πλήρες πρόγραμμα
ΣΑΒΒΑΤΟ 14/02/2026
20:00 Δημοτικό Θέατρο Θεατρική Παράσταση Σελίδες
Η κωμωδία της χρονιάς που έσπασε ταμεία σε όλη την Ελλάδα, από το δημοφιλές σκηνοθετικό δίδυμο Γιώργο Βούλγαρη και Γιάννη Μακρυνόρη, έρχεται για μία μοναδική παράσταση στο Δημοτικό Θέατρο Καλλιθέας, με ελεύθερη είσοδο. Ένα ταξίδι μέσα από 10 κωμικά στιγμιότυπα, όπου το γέλιο και η συγκίνηση συνυπάρχουν, όπως και στην ίδια τη ζωή. Ερμηνεύει ο πολυπληθής θίασος The Shapes, μαζί με αγαπημένους ηθοποιούς όπως οι Σπύρος Μπιμπίλας, Κωστής Σαββιδάκης, Τζούλι Τσόλκα, Γιώργος Ζώης και άλλοι.
Κείμενο – Σκηνοθεσία: Γιώργος Βούλγαρης & Γιάννης Μακρυνόρης.

Ελεύθερη είσοδος σε αρχαιολογικούς χώρους, μνημεία και μουσεία
2026-02-15 | Αττική
Ελεύθερη είσοδος σε αρχαιολογικούς χώρους, μνημεία και μουσεία που ανήκουν στο Δημόσιο
Ελεύθερη είσοδος σε αρχαιολογικούς χώρους μνημεία και μουσεία και για το 2026. Σύμφωνά με την εγκύκλιο του Υπουργείου Πολιτισμού ισχύει:
1. Η είσοδος στους αρχαιολογικούς χώρους, τους ιστορικούς τόπους, τα μνημεία και τα μουσεία τα οποία ανήκουν στο Δημόσιο και διαχειρίζεται το ΥΠ.ΠΟ. είναι ελεύθερη για όλους τους επισκέπτες, χωρίς την καταβολή αντιτίμου, την πρώτη και την τρίτη Κυριακή κάθε μήνα από 1η Νοεμβρίου έως 31η Μαρτίου.
Επίσης καθορίζονται ως ημέρες ελεύθερης εισόδου για όλους τους επισκέπτες η 28η Οκτωβρίου (Εθνική Εορτή), η 18η Απριλίου (Διεθνής Ημέρα Μνημείων), η 18η Μαΐου (Διεθνής Ημέρα Μουσείων), το τελευταίο σαββατοκύριακο του Σεπτεμβρίου (Διήμερο Ευρωπαϊκών Ημερών Πολιτιστικής Κληρονομιάς) και η 6η Μαρτίου (Ημέρα Μνήμης Μελίνας Μερκούρη).
2. Απαλλάσσονται από την υποχρέωση καταβολής αντιτίμου εισόδου οι κάτωθι:
α) Τα παιδιά και οι νέοι ηλικίας έως 25 ετών των κρατών-μελών της Ευρωπαϊκής Ένωσης, με την επίδειξη της αστυνομικής τους ταυτότητας ή του διαβατηρίου τους για την επιβεβαίωση της ηλικίας και της χώρας προέλευσης.
β) Τα παιδιά ηλικίας έως 18 ετών των εκτός της Ευρωπαϊκής Ένωσης χωρών, με την επίδειξη του διαβατηρίου τους για την επιβεβαίωση της ηλικίας και της χώρας προέλευσης.
γ) Οι άνω των 25 ετών εκπαιδευόμενοι σε σχολεία της Β΄ βάθμιας εκπαίδευσης (εσπερινά σχολεία, Σχολεία Δεύτερης Ευκαιρίας, ΕΠΑ.Λ.) και σε επαγγελματικές σχολές (ΕΠΑ.Σ. ΟΑΕΔ) των κρατών-μελών της Ευρωπαϊκής Ένωσης και του Ευρωπαϊκού Οικονομικού Χώρου, με την επίδειξη βεβαίωσης φοίτησης, στην οποία θα αναγράφεται η διάρκειά της.
δ) Οι συνοδοί εκπαιδευτικοί και οι εκπαιδευόμενοι κατά τις εκπαιδευτικές επισκέψεις σχολείων και ιδρυμάτων της Α΄ βάθμιας, Β΄ βάθμιας και Γ΄ βάθμιας εκπαίδευσης των κρατών-μελών της Ευρωπαϊκής Ένωσης και του Ευρωπαϊκού Οικονομικού Χώρου.
ε) Οι συμμετέχοντες στο Κοινωνικό Εισόδημα Αλληλεγγύης (Κ.Ε.Α.) και τα εξαρτώμενα από αυτούς άτομα, με την επίδειξη της αστυνομικής τους ταυτότητας και βεβαίωσης δικαιούχου ελεύθερης εισόδου λόγω συμμετοχής στο πρόγραμμα Κ.Ε.Α., για την αναγραφόμενη περίοδο συμμετοχής στο εν λόγω πρόγραμμα, καθώς και έγκυρου εγγράφου, το οποίο πιστοποιεί τα εξαρτώμενα από αυτούς άτομα.
στ) Οι κάτοχοι κάρτας ανεργίας της ημεδαπής, με την επίδειξη της αστυνομικής τους ταυτότητας και έγκυρης βεβαίωσης ανεργίας ή πρόσφατης ανανέωσης αυτής.
ζ) Τα άτομα με αναπηρία και ένας συνοδός αυτών, ο τελευταίος εφόσον οι εν λόγω ανάπηροι έχουν αναπηρία 67% και άνω, ανεξαρτήτως χώρας προέλευσης, με την επίδειξη είτε της Κάρτας Αναπηρίας είτε της αστυνομικής τους ταυτότητας ή του διαβατηρίου τους και του Πιστοποιητικού Αναπηρίας Ε.Φ.Κ.Α. (απόφασης Κέντρου Πιστοποίησης Αναπηρίας- ΚΕ.Π.Α.) για τους κατοίκους της ημεδαπής ή ανάλογου πιστοποιητικού από αντίστοιχο αρμόδιο φορέα της αλλοδαπής.
η) Οι γονείς πολύτεκνων οικογενειών της ημεδαπής μέχρι συμπλήρωσης του 25ου έτους ηλικίας του νεώτερου ηλικιακά τέκνου ή ανεξαρτήτως ηλικίας αν έχουν αναπηρία, με την επίδειξη της αστυνομικής τους ταυτότητας και πιστοποιητικού πολυτεκνικής ιδιότητας της Ανώτατης Συνομοσπονδίας Πολυτέκνων Ελλάδος (Α.Σ.Π.Ε.), σε ισχύ, καθώς και Πιστοποιητικού Αναπηρίας Ε.Φ.Κ.Α. (απόφασης Κέντρου Πιστοποίησης Αναπηρίας – ΚΕ.Π.Α.).
θ) Οι γονείς τρίτεκνων οικογενειών της ημεδαπής μέχρι συμπλήρωσης του 25ου έτους ηλικίας του τρίτου τέκνου ή ανεξαρτήτως ηλικίας αν έχουν αναπηρία, με την επίδειξη της αστυνομικής τους ταυτότητας και πιστοποιητικού οικογενειακής κατάστασης από τον Δήμο, σε ισχύ, καθώς και Πιστοποιητικού Αναπηρίας Ε.Φ.Κ.Α. (απόφασης Κέντρου Πιστοποίησης Αναπηρίας – ΚΕ.Π.Α.).
ι) Οι γονείς μονογονεϊκών οικογενειών της ημεδαπής μέχρι συμπλήρωσης του 25ου έτους ηλικίας του τέκνου (εάν έχουν ένα τέκνο) ή του νεώτερου ηλικιακά τέκνου (εάν έχουν περισσότερα) ή ανεξαρτήτως ηλικίας αν έχουν αναπηρία, με την επίδειξη της αστυνομικής τους ταυτότητας και πιστοποιητικού οικογενειακής κατάστασης από τον Δήμο, σε ισχύ, καθώς και Πιστοποιητικού Αναπηρίας Ε.Φ.Κ.Α. (απόφασης Κέντρου Πιστοποίησης Αναπηρίας – ΚΕ.Π.Α.).
ια) Οι πρόσφυγες, με την επίδειξη Δελτίου Αιτούντος Διεθνούς Προστασίας ή Ταξιδιωτικού Εγγράφου Σύμβασης της 28ης Ιουλίου 1951 (διαβατήριο αναγνωρισμένου πρόσφυγα) ή Ταξιδιωτικού Εγγράφου Αλλοδαπού (διαβατήριο αναγνωρισμένου δικαιούχου επικουρικής προστασίας) ή Άδειας Διαμονής.
ιβ) Οι υπηρετούντες τη στρατιωτική τους θητεία, με την επίδειξη Δελτίου Ταυτότητας Οπλίτη, σε ισχύ, και οι εκτελούντες την εναλλακτική τους θητεία, με την επίδειξη συναφούς αποδεικτικού εγγράφου, σε ισχύ.
ιγ) Οι Έλληνες Ολυμπιονίκες, με την επίδειξη της αστυνομικής τους ταυτότητας και κάρτας μέλους του Συλλόγου Ελλήνων Ολυμπιονικών.
ιδ) Οι επίσημοι φιλοξενούμενοι του Ελληνικού Δημοσίου κατόπιν αιτήματος του κατά περίπτωση αρμόδιου Υπουργείου (Διεύθυνση/Γραφείο Εθιμοτυπίας), μετά από έγκριση της Γενικής Διεύθυνσης Αρχαιοτήτων και Πολιτιστικής Κληρονομιάς.
ιε) Οι κάτοχοι κάρτας μέλους του Διεθνούς Συμβουλίου Μουσείων (ICOM) και του Διεθνούς Συμβουλίου Μνημείων και Τοποθεσιών (ICOMOS), με την επίδειξη της αστυνομικής τους ταυτότητας ή του διαβατηρίου τους και της κάρτας μέλους ICOM/ICOMOS, σε ισχύ.
ιστ) Τα μέλη Εταιρειών και Συλλόγων Φίλων Αρχαιολογικών Χώρων και Μουσείων, τα οποία ανήκουν στο Δημόσιο και διαχειρίζεται το ΥΠ.ΠΟ., με την επίδειξη της σχετικής κάρτας μέλους, σε ισχύ.
ιζ) Οι εν ενεργεία υπάλληλοι του Υπουργείου Πολιτισμού, του Οργανισμού Διαχείρισης και Ανάπτυξης Πολιτιστικών Πόρων, του Μουσείου Ακρόπολης, του Μουσείου Κανελλοπούλου, του Εθνικού Αρχαιολογικού Μουσείου, του Βυζαντινού και Χριστιανικού Μουσείου, ​του Αρχαιολογικού Μουσείου Θεσσαλονίκης, του Μουσείου Βυζαντινού Πολιτισμού και του Αρχαιολογικού Μουσείου Ηρακλείου, με την επίδειξη της υπηρεσιακής τους ταυτότητας.
ιη) Οι ειδικοί επιστήμονες στους οποίους χορηγείται άδεια με σκοπό τη φωτογράφιση, τη μελέτη, τη σχεδίαση ή τη δημοσίευση αρχαιοτήτων, με την επίδειξη της σχετικής άδειας.
ιθ) Τα μέλη του Επιμελητηρίου Εικαστικών Τεχνών Ελλάδος, με την επίδειξη κάρτας μέλους, σε ισχύ.
κ) Οι ξεναγοί της ημεδαπής, με την επίδειξη της επαγγελματικής τους ταυτότητας, και οι σπουδαστές των Σχολών Ξεναγών του Υπουργείου Τουρισμού, με την επίδειξη της σπουδαστικής τους ταυτότητας.
κα) Οι δημοσιογράφοι, με την επίδειξη δημοσιογραφικής ταυτότητας, σε ισχύ.
κβ) Οι κάτοχοι Δελτίου Ελεύθερης Εισόδου, με την επίδειξη αυτού.
κγ) Τα μέλη της Εταιρείας Ελλήνων Ιστορικών Τέχνης, με την επίδειξη θεωρημένης κάρτας μέλους.
3. Δικαιούνται να αποκτήσουν Δελτίο ελεύθερης εισόδου τριετούς διάρκειας, με δικαίωμα ανανέωσης, το οποίο εκδίδεται από τις αρμόδιες Υπηρεσίες του ΥΠ.ΠΟ. (https://www.culture.gov.gr/el/ministry/SitePages/viewyphresia.aspx?iID=1304) και τα Κέντρα Εξυπηρέτησης Πολιτών των Δήμων, κατόπιν κατάθεσης απλής αίτησης, δύο φωτογραφιών και των κατά περίπτωση απαιτούμενων δικαιολογητικών, οι κάτωθι:
α) Τα εν ενεργεία μέλη των Κεντρικών Συμβουλίων και των Τοπικών Συμβουλίων Μνημείων του Υπουργείου Πολιτισμού (Απόφαση σε ισχύ, ορισμού τους ως μελών των εν λόγω Συμβουλίων του Υπουργείου Πολιτισμού).
β) Τα εν ενεργεία μέλη των Διοικητικών Συμβουλίων του Οργανισμού Διαχείρισης και Ανάπτυξης Πολιτιστικών Πόρων, του Μουσείου Ακρόπολης, του Μουσείου Κανελλοπούλου, του Εθνικού Αρχαιολογικού Μουσείου, του Βυζαντινού και Χριστιανικού Μουσείου, του Αρχαιολογικού Μουσείου Θεσσαλονίκης, του Μουσείου Βυζαντινού Πολιτισμού και του Αρχαιολογικού Μουσείου Ηρακλείου (Απόφαση σε ισχύ, ορισμού τους ως μελών των Διοικητικών Συμβουλίων των εν λόγω φορέων).
γ) Οι εν ενεργεία Διευθυντές και τα μέλη των Ξένων Αρχαιολογικών Σχολών στην Ελλάδα (Βεβαίωση της ιδιότητάς τους ως Διευθυντών ή μελών Ξένων Αρχαιολογικών Σχολών στην Ελλάδα).
δ) Οι συμβασιούχοι υπάλληλοι του Υπουργείου Πολιτισμού, του Οργανισμού Διαχείρισης και Ανάπτυξης Πολιτιστικών Πόρων, του Μουσείου Ακρόπολης, του Μουσείου Κανελλοπούλου, του Εθνικού Αρχαιολογικού Μουσείου, του Βυζαντινού και Χριστιανικού Μουσείου, του Αρχαιολογικού Μουσείου Θεσσαλονίκης, του Μουσείου Βυζαντινού Πολιτισμού και του Αρχαιολογικού Μουσείου Ηρακλείου. Η ανανέωση του Δελτίου Ελεύθερης Εισόδου είναι δυνατή εφόσον συνεχίζεται η επαγγελματική σχέση με τους εν λόγω φορείς (Σύμβαση εργασίας ή βεβαίωση της σχέσης εργασίας τους με το Υπουργείο Πολιτισμού και τους λοιπούς φορείς κατά περίπτωση).
ε) Οι συνταξιούχοι υπάλληλοι του Υπουργείου Πολιτισμού, του Οργανισμού Διαχείρισης και Ανάπτυξης Πολιτιστικών Πόρων, του Μουσείου Ακρόπολης, του Μουσείου Κανελλοπούλου, του Εθνικού Αρχαιολογικού Μουσείου, του Βυζαντινού και Χριστιανικού Μουσείου, ​του Αρχαιολογικού Μουσείου Θεσσαλονίκης, του Μουσείου Βυζαντινού Πολιτισμού και του Αρχαιολογικού Μουσείου Ηρακλείου (Απόφαση συνταξιοδότησης ή άλλο σχετικό έγγραφο, από το οποίο προκύπτει ρητά η πριν τη συνταξιοδότηση εργασιακή σχέση τους με το Υπουργείο Πολιτισμού και τους λοιπούς φορείς κατά περίπτωση).
στ) Οι υπηρετούντες στο Γραφείο Νομικού Συμβούλου του Κράτους στο Υπουργείο Πολιτισμού (Βεβαίωση από την Κεντρική Υπηρεσία του Νομικού Συμβουλίου του Κράτους).
ζ) Οι εκπαιδευτικοί λειτουργοί της Α΄ βάθμιας, Β΄ βάθμιας και Γ΄ βάθμιας εκπαίδευσης της ημεδαπής (εν ενεργεία και συνταξιούχοι). Στην περίπτωση των αναπληρωτών και των ωρομισθίων καθηγητών, η ανανέωση του Δελτίου Ελεύθερης Εισόδου είναι δυνατή εφόσον ασκούν το εκπαιδευτικό λειτούργημα (Βεβαίωση από το σχολείο ή εν γένει το εκπαιδευτικό ίδρυμα στο οποίο εργάζονται ή Συνταξιοδοτική Πράξη αντίστοιχα).
η) Οι πτυχιούχοι Ιστορικών και Αρχαιολογικών Τμημάτων των Φιλοσοφικών Σχολών, καθώς και των Σχολών Αρχιτεκτονικής, των Σχολών Καλών Τεχνών, των Σχολών Συντήρησης Αρχαιοτήτων και Έργων Τέχνης, συμπεριλαμβανομένων και των Τεχνικών Συντήρησης Αρχαιοτήτων και Έργων Τέχνης, της ημεδαπής ή ισότιμων Σχολών των κρατών-μελών της Ευρωπαϊκής Ένωσης και του Ευρωπαϊκού Οικονομικού Χώρου, καθώς και οι κάτοχοι μεταπτυχιακών και διδακτορικών τίτλων των σχολών αυτών [Τίτλος σπουδών (πτυχίο, μεταπτυχιακός τίτλος, διδακτορικό δίπλωμα κατά περίπτωση) των αντίστοιχων Σχολών/Τμημάτων].
θ) Οι πτυχιούχοι Μουσειακών Σπουδών και Σχολών και Τμημάτων Πολιτιστικής Διαχείρισης των Ανωτάτων Εκπαιδευτικών Ιδρυμάτων της ημεδαπής ή ισότιμων Σχολών των κρατών- μελών της Ευρωπαϊκής Ένωσης και του Ευρωπαϊκού Οικονομικού Χώρου, καθώς και οι κάτοχοι μεταπτυχιακών και διδακτορικών τίτλων των σχολών αυτών [Τίτλος σπουδών (πτυχίο, μεταπτυχιακός τίτλος, διδακτορικό δίπλωμα κατά περίπτωση) των αντίστοιχων Σχολών/Τμημάτων].
ι) Οι φοιτούντες και απόφοιτοι του Προπαρασκευαστικού και Επαγγελματικού Σχολείου Καλών Τεχνών Πανόρμου Τήνου (Βεβαίωση φοίτησης/τίτλος αποφοίτησης κατά περίπτωση του Προπαρασκευαστικού και Επαγγελματικού Σχολείου Καλών Τεχνών Πανόρμου Τήνου).
ια) Οι υπηρετούντες αστυνομικοί στο Τμήμα Πολιτιστικής Κληρονομιάς και Αρχαιοτήτων των Διευθύνσεων Ασφάλειας (Βεβαίωση υπηρεσίας στο εν λόγω Τμήμα των Διευθύνσεων Ασφάλειας).
Για την Ανανέωση του Δελτίου απαιτείται πέραν των κατά περίπτωση ανωτέρω δικαιολογητικών η προσκόμιση του Δελτίου που έχει λήξει.
Για Αντικατάσταση λόγω απώλειας απαιτείται πέραν των κατά περίπτωση ανωτέρω δικαιολογητικών και υπεύθυνη δήλωση για την απώλεια του Δελτίου Ελεύθερης Εισόδου.
Για την καλύτερη εξυπηρέτησή τους είναι προτιμητέο οι αιτούντες το ως άνω Δελτίο να απευθύνονται στις Υπηρεσίες του τόπου κατοικίας τους.
Μειωμένες τιμές εισιτηρίων
1. Καθορίζεται μειωμένο αντίτιμο για τα εισιτήρια, ύψους 50% περίπου του εκάστοτε κανονικού αντιτίμου, το οποίο δικαιούνται να καταβάλουν οι κάτωθι:
α) Οι Έλληνες πολίτες και οι πολίτες των λοιπών κρατών-μελών της Ευρωπαϊκής Ένωσης άνω των 65 ετών, με την επίδειξη της αστυνομικής τους ταυτότητας ή του διαβατηρίου τους για την επιβεβαίωση της ηλικίας και της χώρας προέλευσης, κατά το διάστημα από 1η Οκτωβρίου έως 31η Μαΐου εκάστου έτους.
β) οι συνοδοί γονείς στις εκπαιδευτικές επισκέψεις των σχολείων της Α΄ βάθμιας εκπαίδευσης των κρατών-μελών της Ευρωπαϊκής Ένωσης και του Ευρωπαϊκού Οικονομικού Χώρου.
γ) οι συνοδοί εκπαιδε​​​υτικοί στις εκπαιδευτικές επισκέψεις σχολείων και ιδρυμάτων της Α΄ βάθμιας, Β΄ βάθμιας και Γ΄ βάθμιας εκπαίδευσης των εκτός της Ευρωπαϊκής Ένωσης χωρών.

Τζάμπολ Αγάπης στη Νέα Ερυθραία
2026-02-15 10:00 - 13:00 | Δημοτικό Γυμναστήριο Στέλιος Καλαϊτζής Νέα Ερυθραία, Ρίτσου & Ολυμπιονικών, Νέα Ερυθραία, Αττική, 14671, Greece
Τζάμπολ Αγάπης
Μια μπάλα μπάσκετ ενώνει όλα τα παιδιά την Κυριακή 15/2 στο κλειστό «Στέλιος Καλαϊτζής» της Ν. Ερυθραίας.
Το Τμήμα Αθλητισμού & Νέας Γενιάς του Δήμου Κηφισιάς σε συνεργασία με τον Σύνδεσμο Βιώσιμης Ανάπτυξης Πόλεων (Σ.Β.Α.Π) διοργανώνει το «Τζάμπολ Αγάπης, την Κυριακή 15 Φεβρουαρίου, στις 10.00 π.μ. στο Δημοτικό Γυμναστήριο “Στέλιος Καλαϊτζής” (Ρίτσου & Ολυμπιονικών) στη Νέα Ερυθραία. Αθλητές και αθλήτριες της Ειδικής Καλαθοσφαιρικής Αγωγής θα συναντηθούν με καλαθοσφαιρικούς συμπαίκτες, στο παρκέ του Δημοτικού γυμναστηρίου «Στέλιος Καλαϊτζής”, με στόχο την ισότητα, τη φιλία και τη συνεργασία.
Η ομάδα του ΤΖΑΜΠΟΛ ΑΓΑΠΗΣ θα αγωνιστεί με την ομάδα του ΠΑΝΕΡΥΘΡΑΪΚΟΥ Β.C.
Ελάτε να χειροκροτήσουμε τις προσπάθειες όλων των αθλητών και να γίνετε μέρος αυτής της όμορφης εμπειρίας, που προάγει τη συμπερίληψη και την ενότητα, μέσα από τη ΣυνΕκπαίδευση του «Τζάμπολ Αγάπης». ΕΙΣΟΔΟΣ ΕΛΕΥΘΕΡΗ. Η διοργάνωση υποστηρίζεται από τον Δήμο Κηφισιάς.

Απόκριες 2026 στο Αιγάλεω
2026-02-15 10:00 - 13:30 | Άλσος Αιγάλεω (Μπαρουτάδικο), Ιερά Οδός & Ολυμπίας, Αιγάλεω, Αττική, 12243, Greece
Απόκριες 2026 στο Αιγάλεω
Ο Δήμος Αιγάλεω γιορτάζει τις Απόκριες και την Καθαρά Δευτέρα 2026 με ένα πλούσιο Πρόγραμμα Εκδηλώσεων για μικρούς και μεγάλους, γεμάτο μουσική, παιχνίδι, παράδοση και χαμόγελα! Από την Τσικνοπέμπτη 12 Φεβρουαρίου έως και την Καθαρά Δευτέρα 23 Φεβρουαρίου, η πόλη μας φορά τα γιορτινά της και προσκαλεί κατοίκους και επισκέπτες να γίνουν μια μεγάλη παρέα, τιμώντας τα έθιμα και τη χαρά της συμμετοχής.
Πατήστε εδώ για να δείτε όλο το πρόγραμμα
Την Κυριακή 15 Φεβρουαρίου, η πόλη γεμίζει περιπέτεια και δράση. Στις 10:00, με αφετηρία το Άλσος Αιγάλεω (Μπαρουτάδικο), το 2ο Σύστημα Προσκόπων Αιγάλεω, σε συνεργασία με τον Δήμο Αιγάλεω, διοργανώνει το 5ο Κυνήγι Χαμένου Θησαυρού, μια αποκριάτικη περιπέτεια με γρίφους, δοκιμασίες και εκπλήξεις για όλη την οικογένεια, που θα ολοκληρωθεί στην Πλατεία Ελευθερίου Βενιζέλου (Στάση Μετρό Αιγάλεω).
Την ίδια ημέρα, από τις 11:30 έως τις 13:30, στο Κέντρο Κοινωνικής Ανάπτυξης στο Δημοτικό Γήπεδο Αιγάλεω «Σταύρος Μαυροθαλασσίτης» (Θηβών 314), οι μικροί μας φίλοι ηλικίας 4 έως 12 ετών, θα συμμετάσχουν στο αποκριάτικο εργαστήρι «Γνωρίζοντας το έθιμο της κυρά-Σαρακοστής», δημιουργώντας τη δική τους κυρά-Σαρακοστή και μαθαίνοντας με βιωματικό τρόπο την παράδοση.

Απόκριες 2026 στο Ψυχικό
2026-02-15 10:30 - 14:30 | Πλατεία Ελευθερίας Νέο Ψυχικό, Πλατεία Ελευθερίας, Νέο Ψυχικό, Αττική, Greece
Ο Δήμος Φιλοθέης – Ψυχικού σας προσκαλεί να γιορτάσουμε μαζί τις φετινές Απόκριες με παρελάσεις, συναυλίες, παραδοσιακούς χορούς και δράσεις για μικρούς και μεγάλους.
Πότε: Κυριακή 15 Φεβρουαρίου
10:30 – 14:30
Που: Πλατεία Ελευθερίας, Νέο Ψυχικό
Αποκριάτικη παρέλαση με Γαϊτανάκι (Ξυλοπόδαρους, Μασκότ, Μουσικούς)
Η παρέλαση θα ξεκινήσει στις 10:30 από το 2ο Δημοτικό Νέου Ψυχικού με τη συμμετοχή ομάδων καρναβαλιστών, μαθητών σχολείων, μέλη τοπικών φορέων και δημοτών.
Μεγάλο πάρτι με latin και καρναβαλικούς ρυθμούς
• Μπαλονάδες
• Face painting
• Φουσκωτά πολυπαιχνίδια & κάστρα
• Εργαστήρια αποκριάτικων κατασκευών (μάσκες & χαρταετοί)
• Μάγος
• Τοξοβολία
• Διπλή μπασκέτα
• Ποδοσφαιράκι
• Air hockey
• Pop-corn kiosk
• Σοκολατοπόλεμος
• Bubble show & ανιματέρ
με παιχνίδια και πολύ χορό!

Κούλουμα για παιδιά στην Πεύκη
2026-02-15 11:00 - 13:00 | Κτήμα Τζέρμια Πεύκη & 4ο Δημοτικό Πεύκης, Τζέρμια & Βρυούλων 25, Πεύκη, Αττική, 15121, Greece
Οι Δημοτικοί Βρεφονηπιακοί Σταθμοί Λυκόβρυσης-Πεύκης, με τη στήριξη της Δημοτικής Αρχής, του Δημάρχου Μάριου Ψυχάλη και του Ειδικού Συμβούλου επί Κοινωνικών Θεμάτων Παναγιώτη Μπόλλα, προχωρούν για πρώτη φορά στη διοργάνωση Κούλουμων, με στόχο τη γνωριμία των παιδιών με την ελληνική παράδοση μέσα από το παιχνίδι και τη δημιουργική συμμετοχή. Στο πλαίσιο αυτό, σάς προσκαλούν, την Κυριακή 15 Φεβρουαρίου 2026, ώρα 11:00, στο Κτήμα Τζερμιά, για να περάσετε μαζί με τα παιδιά σας ένα ξεχωριστό αποκριάτικο πρωινό σε ένα πανέμορφο φυσικό περιβάλλον, όπου θα έχετε την ευκαιρία να γιορτάσετε την Αποκριά και τα Κούλουμα. Η εκδήλωση περιλαμβάνει:
• Εργαστήριο κατασκευής λαγάνας
• Εργαστήριο κατασκευής χαρταετού
• Face painting
• Θέατρο σκιών
• Σαρακοστιανό τραπέζι
• Μουσική και ελεύθερο παιχνίδι
• Messy Sensory Play
• Photobooth
Η είσοδος θα είναι για όλους ελεύθερη!
Ο Δήμαρχος Λυκόβρυσης-Πεύκης Μάριος Ψυχάλης δηλώνει: «Η συγκεκριμένη δράση αποτελεί μια νέα πρωτοβουλία για τον Δήμο μας και εντάσσεται στον ευρύτερο σχεδιασμό της Δημοτικής μας Αρχής για τη στήριξη των Βρεφονηπιακών Σταθμών και τη δημιουργία βιωματικών εμπειριών μάθησης και ψυχαγωγίας για τα παιδιά προσχολικής ηλικίας. Ελάτε να γιορτάσουμε όλοι μαζί, αφήνοντας πίσω την καθημερινότητα, συνδυάζοντας την παράδοση με την ψυχαγωγία, σε μία εορταστική ατμόσφαιρα γεμάτη κέφι και χαρούμενη διάθεση!» Ο Δήμος Λυκόβρυσης – Πεύκης συνεχίζει να στηρίζει ενεργά δράσεις που ενισχύουν την επαφή των παιδιών με την παράδοση, την κοινωνικοποίηση και τη χαρά της συμμετοχής.

8ο Παιδικό Εφηβικό Χορωδιακό Φεστιβάλ στη Κηφισιά
2026-02-15 11:00 - 13:00 | Δημαρχείο Κηφισιάς, Διονύσου & Μυρσίνης, Κηφισιά, Αττική, Greece
8ο Παιδικό Εφηβικό Χορωδιακό Φεστιβάλ στη Κηφισιά
Η Πρόεδρος Ολυμπία Μπισκίνη και το Δ.Σ. του Καλλιτεχνικού & Πολιτιστικού Σωματείου Κηφισιάς «Απόλλων Μουσηγέτης» σας προσκαλούν στο 8ο Παιδικό – Εφηβικό Χορωδιακό Φεστιβάλ που θα πραγματοποιηθεί την Κυριακή 15 Φεβρουαρίου 2026, ώρα 11:00 στην Αίθουσα «Δήμαρχος Βασ. Γκατσόπουλος» Δημαρχείο Κηφισιάς (Διονύσου & Μυρσίνης). Στο φεστιβάλ που είναι αφιερωμένο στην αγάπη όλων των παιδιών της γης θα λάβουν μέρος οι εξής χορωδίες
“Νεανική – Γυναικεία Χορωδία Arietta & Παιδική Χορωδία Ariettina Ωδείου «Εν οργάνοις»”
“Παιδική Χορωδία Ωδείου Τερψιθέας Πειραιά”
“Η χορωδία της Κυριακής”
ΕΙΣΟΔΟΣ ΕΛΕΥΘΕΡΗ

Απόκριες 2026 σε Κερατσίνι και Δραπετσώνα
2026-02-15 11:00 - 13:00 | Πάρκο Ανδρέας Παπανδρέου – Σελεπίτσαρι – Κερατσίνι, Μυστρά & Λαμίας, Κερατσίνι, Αττική, 187 57, Greece
Απόκριες 2026 σε Κερατσίνι και Δραπετσώνα
Ο εορτασμός της Αποκριάς είναι για τη χώρα μας μια παράδοση που συνδυάζει το γλέντι, την ψυχαγωγία και τη μεταμφίεση, με έθιμα και λαϊκά δρώμενα που προέρχονται από το απώτερο παρελθόν. Στο πλαίσιο της επαφής των κατοίκων του Κερατσινίου και της Δραπετσώνας με τα ήθη και έθιμα της πατρίδας μας, ο Δήμος μας προτίθεται να γιορτάσει τις Απόκριες, προσφέροντας μια νότα χαράς, κεφιού και διασκέδασης στους δημότες του. Γιορτάζουμε και φέτος τις Απόκριες και προσκαλούμε μικρούς και μεγάλους σε ένα ξεφάντωμα στις πλατείες και τους δρόμους της πόλης μας. Ένα πλούσιο πρόγραμμα από την Παρασκευή 13 Φεβρουαρίου μέχρι και την Καθαρά Δευτέρα 23 Φεβρουαρίου, με ελεύθερη είσοδο για όλους!
Πατήστε ΕΔΩ για να δείτε το πλήρες πρόγραμμα
Κυριακή 15/02/2026 ΚΑΤΑΣΚΕΥΗ ΧΑΡΤΑΕΤΟΥ ΚΑΙ ΜΑΣΚΑΣ στις 11πμ, στο πάρκο «Ανδρέας Παπανδρέου» στο Σελεπίτσαρι, σε συνεργασία με το 1ο Σύστημα Ναυτοπροσκόπων Κερατσινίου-Δραπετσώνας, στήνουμε μια παιχνιδούπολη. Παίζουμε ομαδικά παιχνίδια, κατασκευάζουμε χαρταετούς και μάσκες, στήνουμε γαϊτανάκια και βέβαια χορεύουμε σε αποκριάτικους ρυθμούς.

Αποκριάτικη Γιορτή στον Χολαργό
2026-02-15 11:00 - 14:00 | Δημαρχείο Παπάγου Χολαργού, Περικλέους 55, Χολαργός, Αττική, Greece
Αποκριάτικη Γιορτή στον Χολαργό
Ο Δήμος Παπάγου -Χολαργού σας προσκαλεί σε ένα αποκριάτικο υπερθέαμα γεμάτο ρυθμό, παιχνίδι και μαγεία. Ετοιμαστείτε για μια εκρηκτική, πολύχρωμη, χαρούμενη γιορτή που θα ξεσηκώσει μικρούς και μεγάλους! Ελάτε να ζήσουμε μαζί μια μέρα γεμάτη χαμόγελα, χρώματα και αποκριάτικη τρέλα!

Χορός & τραγούδι σε ρυθμούς… Ρίο ντε Τζανέιρο
Σούπερ ομαδικά παιχνίδια, αθλοπαιδιές & γρίφοι
Εντυπωσιακό face painting και μπαλονοκατασκευές
Γαϊτανάκι & παραδοσιακά αποκριάτικα έθιμα
Θεατρική – διαδραστική παράσταση «Η Πολύχρωμη Χώρα που Ξέχασε να Γελάει»
Κουκλοθέατρο που θα μαγέψει τα παιδιά
Μαγικά κόλπα από τον μοναδικό Σούπερ Μάγο
Και φυσικά… το απόλυτο παιχνίδι με την Πινιάτα!

Διοργάνωση: Τμήμα Πολιτισμού κι Επιμόρφωσης
Κυριακή 15 Φεβρουαρίου ώρες 11:00–14:00
Εξωτερικός χώρος Δημαρχείου Παπάγου -Χολαργού Περικλέους 55
(Σε περίπτωση κακοκαιρίας θα μεταφερθεί στους εσωτερικούς χώρους του Δημαρχείου.)
Είσοδος ελεύθερη

Απόκριες 2026 στο Μαρούσι
2026-02-15 11:00 - 16:00 | Πλατεία Ευτέρπης ΗΣΑΠ Ηλεκτρικού Σταθμού Αμαρουσίου, Πλατεία Ευτέρπης, Μαρούσι, Αττικής, 15122, Greece
Απόκριες 2026 στο Μαρούσι
Το Μαρούσι γιορτάζει τις Απόκριες και γεμίζει χαρά, χρώμα και μουσική! Μικροί και μεγάλοι, κάτοικοι και επισκέπτες, θα έχουν την ευκαιρία να απολαύσουν μοναδικά ψυχαγωγικά και δημιουργικά δρώμενα, σε ένα γιορτινό κλίμα που θα πλημμυρίσει την πόλη.
Το Σάββατο 14 και την Κυριακή 15 Φεβρουαρίου, οι πεζόδρομοι και οι πλατείες του Αμαρουσίου ντύνονται αποκριάτικα και μετατρέπονται σε σημεία συνάντησης και διασκέδασης. Η μουσική, οι εμψυχωτές και φυσικά το αγαπημένο τρενάκι της πόλης θα δώσουν τον ρυθμό σε ένα διήμερο γεμάτο κέφι, παιχνίδι και χαμόγελα.
Σας περιμένουμε όλους να γιορτάσουμε μαζί, να διασκεδάσουμε και να ζήσουμε τη μαγεία των Αποκριών, μοιράζοντας στιγμές χαράς και ανεμελιάς στην πόλη μας!

Απόκριες 2026 στη Δάφνη
2026-02-15 11:00 - 16:00 | Πλατεία Ηρώων (Δημαρχείου) Δάφνη, Έλλης και Αγίας Βαρβάρας, Δάφνη, Αττική, 17235, Greece
Η Δάφνη και ο Υμηττός φορούν τα αποκριάτικά τους και γεμίζουν ξανά με χρώματα, μουσικές και γέλια! Μικροί και μεγάλοι γινόμαστε όλοι παιδιά, μοιραζόμαστε τη χαρά και το κέφι σε μια παρέλαση για όλη την οικογένεια και κυρίως για τους μικρούς καρναβαλιστές! Οι μικροί μασκαράδες θα είναι οι πρωταγωνιστές του καρναβαλιού! Όλη η πόλη γίνεται μια μεγάλη αποκριάτικη αγκαλιά με τη συμμετοχή ομάδων καρναβαλιστών, μαθητών σχολείων, μέλη τοπικών φορέων και δημοτών, σε μια γιορτή γεμάτη ζωντάνια.
Συναντιόμαστε με την πιο ανέμελη διάθεση την Κυριακή 15 Φεβρουαρίου στην Πλατεία Τσαλαγανίδη στις 11:00 για να γελάσουμε, να παίξουμε και να χορέψουμε! Η εκκίνηση θα γίνει από την Πλατεία Τσαλαγανίδη! Η διαδρομή της παρέλασης θα είναι στην Εθνάρχου Μακαρίου προς Πλατεία Κονδύλη, στην οδό Γραβιάς και στην οδό Κανάρη με τελικό προορισμό την Πλατεία Δημαρχείου Δάφνης.
Το πάρτι συνεχίζεται με DJ και πολύ χορό στην Πλατεία Δημαρχείου Δάφνης, facepainting από τους σπουδαστές του ΣΑΕΚ Δάφνης, ενώ θα αναβιώσουμε το παραδοσιακό έθιμο της Αποκριάς, το Γαϊτανάκι, από τον Σύλλογο Αρκάδων Δάφνης «Ο Θεόδωρος Κολοκοτρώνης».
Δίνουμε ραντεβού στο Καρναβάλι της πόλης μας, για να γεμίσουμε τους δρόμους με χρώμα, γέλιο και αποκριάτικη διάθεση.

Απόκριες 2026 στον Βύρωνα
2026-02-15 11:00 - 17:00 | Κινηματογράφος Νέα Ελβετία, Ελβετίας 34 & Σεβαστείας, Βύρωνας, Αττική, Greece
Μετά την περσινή τεράστια επιτυχία και τη μαζική συμμετοχή χιλιάδων καρναβαλιστών, ο Δήμος Βύρωνα επιστρέφει και φέτος δυναμικά την Κυριακή 15 Φεβρουαρίου, με μια μεγάλη καρναβαλική γιορτή, γεμάτη χρώμα, μουσική και ατελείωτο κέφι! Η καρναβαλική παρέλαση, με παρουσιαστή τον Σταύρο Νικολαΐδη θα κορυφωθεί με ένα μεγάλο πάρτι, αμέσως μετά το τέλος της. Το πρόγραμμα περιλαμβάνει κληρώσεις με πλούσια δώρα, καθώς και κεράσματα για όλους.
Η συμμετοχή είναι δωρεάν και ανοιχτή σε όλους – μικρούς και μεγάλους, χωρίς περιορισμούς! Οι δηλώσεις συμμετοχής είναι εύκολες και άμεσες: μπορείτε να δηλώσετε ηλεκτρονικά ή επιτόπου, κατά τη διάρκεια της συγκέντρωσης, ώστε κανείς να μην μείνει εκτός γιορτής!
Η συγκέντρωση των καρναβαλιστών έχει οριστεί για τις 11:00 π.μ. στην Παιδική Χαρά «Νέας Ελβετίας». Για πληροφορίες και δηλώσεις συμμετοχής, οι ενδιαφερόμενοι μπορούν να επικοινωνούν στο email carnavali@dimosbyrona.gr ή στα τηλέφωνα 210 76 21 234 και 216 00 49 858.

Απόκριες 2026 στη Καλλιθέα
2026-02-15 11:00 - 19:00 | Δημοτικό Θέατρο Καλλιθέας, Κρέμου 123, Καλλιθέα, Αττική, Greece
Απόκριες 2026 στη Καλλιθέα
Ο Δήμος Καλλιθέας διοργανώνει και φέτος ένα πλούσιο πρόγραμμα αποκριάτικων εκδηλώσεων, γεμάτο μουσική, χορό και χρώμα. Με επίκεντρο την παράδοση και τη δύναμη της συλλογικότητας, ενώνουμε τις δυνάμεις μας με τους Πολιτιστικούς Φορείς και τους Συλλόγους της πόλης μας, που συμβάλλουν διαχρονικά στη διατήρηση και τη ζωντανή μετάδοση των εθίμων και της πολιτιστικής μας κληρονομιάς. Σας περιμένουμε όλους, μικρούς και μεγάλους, να αφήσουμε για λίγο πίσω την καθημερινότητα και να γιορτάσουμε μαζί με κέφι, χαμόγελο και γιορτινή διάθεση. Καλή Αποκριά σε όλες και όλους!
Πατήστε ΕΔΩ για να δείτε το πλήρες πρόγραμμα
ΚΥΡΙΑΚΗ 15/02/2026
11:00 Πλατεία Κύπρου ΜΑΣΚΑΡΟΚΑΜΩΜΑΤΑ από τον πολιτιστικό σύλλογο ΠέΖΟ
Την Κυριακή 15 Φεβρουαρίου βγαίνουμε στους δρόμους της Καλλιθέας με μουσικές και τραγούδια κι αφού σεργιανίσουμε μασκαρεμένοι κάμποσες γειτονιές της πόλης μας, συναντιόμαστε στις 12:00 στην πλατεία Κύπρου και στήνουμε χορό μικροί μεγάλοι μαζί. Έτσι ο Πολιτιστικός Σύλλογος ΠέΖΟ, το 2ο & το 5ο Γυμνάσιο, ο Σύλλογος Γονέων του 26ου Δημοτικού και άλλοι φορείς φορούν τις μάσκες τους και με αποκριάτικη διάθεση σας καλούν να συμμετάσχετε στη γιορτή τους!
17:00 Δημοτικό Θέατρο Παιδική Παράσταση Φτου κάκα!
Οι «Σουσουράδες» σε μια μοναδική μουσική αφήγηση για μικρά και μεγάλα παιδιά. Ευτράπελα παραμύθια και τραγούδια της Αποκριάς με παράξενα παντρολογήματα και ξεκαρδιστικούς ήρωες. Σκαθαρίνες με μελωδικά γούστα και παράξενες συνήθειες, μισοκοράκια που ψάχνουν θησαυρούς, γάτες σκύλοι και γάιδαροι κολλημένοι μες τα μέλια, κάβουρες που παντρεύονται χελώνες, ήρωες μικροί-μικροί μα άφοβοι και θαρραλέοι και μαζί τους μια γριά μπαμπόγρια, έρχονται να μας κάνουν να σκάσουμε από τα γέλια.

Συνδημιουργούμε τις Κυριακές στο ΕΜΣΤ
2026-02-15 11:30 - 13:00 | Εθνικό Μουσείο Σύγχρονης Τέχνης ΕΜΣΤ, Καλλιρρόης & Φραντζή, Αθήνα, Αττική, 117 43, Greece
Συνδημιουργούμε τις Κυριακές στο ΕΜΣΤ
Γονείς και παιδιά δίνουμε Κυριακάτικα ραντεβού στο ΕΜΣΤ! Μέσα από μια διαδραστική περιήγηση ερχόμαστε σε επαφή με επιλεγμένα έργα που εκτίθενται στο Μουσείο, συμμετέχουμε σε ομαδικές δραστηριότητες και δημιουργούμε δικά μας έργα με τη χρήση υλικών που συμβάλλουν στην αισθητηριακή διέγερση. Το συμπεριληπτικό πρόγραμμα «+δημιουργούμε τις Κυριακές» απευθύνεται σε οικογένειες με νευροτυπικά και μη μέλη και οργανώνεται από το ΕΜΣΤ σε συνεργασία με τον Οργανισμό TheHappyAct. Πιο συγκεκριμένα, οικογένειες με παιδιά τυπικής ανάπτυξης 8-12 ετών και οικογένειες με συμμετέχοντες που βρίσκονται στο φάσμα του αυτισμού χωρίς ηλικιακό όριο, καλούνται να συνδημιουργήσουν στο πλαίσιο ενός ειδικά διαμορφωμένου προγράμματος. Στόχος των συμπεριληπτικών μουσειοπαιδαγωγικών προγραμμάτων είναι η παροχή ενός πλαισίου ίσων ευκαιριών για την απόλαυση των πολιτιστικών αγαθών και υπηρεσιών, συνύπαρξης, σύμπραξης, αλληλεπίδρασης, ανάπτυξης ενσυναίσθησης και αξιοποίησης του οικογενειακού ελεύθερου χρόνου.
Συντελεστές:
Μαρία Καρακασίδου, Ειδική Παιδαγωγός TheHappyAct
Νανά Σεφερλή, Ζωγράφος – Εικαστικός Ειδικής Αγωγής TheHappyAct
Ελισάβετ Ιωαννίδη, Επιμελήτρια Εκπαίδευσης – Εικαστική Ψυχοθεραπεύτρια ΕΜΣΤ
Δημήτρης Καννάς, Εμψυχωτής Παιδικού Εργαστηρίου ΕΜΣΤ – Εικαστικός
ΔΗΛΩΣΕΙΣ ΣΥΜΜΕΤΟΧΗΣ Τα εργαστήρια πραγματοποιούνται τις κάτωθι Κυριακές από τις 11.30 έως τις 13.00 (διάρκεια: 90 λεπτά).
21 Δεκεμβρίου 2025
25 Ιανουαρίου 2026
15 Φεβρουαρίου 2026
29 Μαρτίου 2026
26 Απριλίου 2026
24 Μαΐου 2026
21 Ιουνίου 2026
Η συμμετοχή είναι δωρεάν. Θα τηρηθεί σειρά προτεραιότητας. Για δηλώσεις συμμετοχής στέλνετε e-mail στο elisabeth.ioannides@emst.gr (συμμετέχοντες ανά οικογένεια: ονοματεπώνυμο, ηλικία, αναπτυξιακό προφίλ, ενδιαφέροντα, τηλέφωνο επικοινωνίας, ημέρα προτίμησης παρακολούθησης του εργαστηρίου).

Απόκριες 2026 στον Άγιο Δημήτριο
2026-02-15 11:30 - 15:00 | Δημαρχείο Αγίου Δημητρίου, Αγίου Δημητρίου 55, Αγιος Δημήτριος, Αττική, 17243, Greece
Ο Δήμος Αγίου Δημητρίου υποδέχεται τις Απόκριες με ένα πλούσιο και κεφάτο πρόγραμμα με μουσική, χορό και ξεφάντωμα για όλη την οικογένεια! Με μεγάλη συναυλία την Τσικνοπέμπτη, αποκριάτικη παρέλαση, εντυπωσιακά άρματα, θεματικά γκρουπ πολιτών αλλά και τη φιλαρμονική του Δήμου μας. Αποκορύφωμα της παρέλαση θα είναι ο διαγωνισμός καλύτερων μεταμφιέσεων με πλούσια δώρα και πάρτι με DJ, μπροστά από το Δημαρχείο. Η αποκριάτικη ατμόσφαιρα θα κορυφωθεί με τα Κούλουμα, όπου παραδοσιακοί ρυθμοί και χοροί από εξαιρετικούς μουσικούς, θα δώσουν ρυθμό στην Καθαρά Δευτέρα!
Αναλυτικά οι εκδηλώσεις:
Την Πέμπτη 12/02/2026 (Τσικνοπέμπτη), στην Πλατεία Άρη Βελουχιώτη, στις 17:30, θα γίνει συναυλία με τη Μπέσσυ Αργυράκη και τον Λάκη Τζορντανέλλι, με δωρεάν κρασί και εδέσματα. Πριν τη συναυλία θα εμφανιστεί και η Φιλαρμονική του Δήμου.
Την Κυριακή 15/02/2026 στις 12:00, επί της λεωφόρου Αγίου Δημητρίου προγραμματίζεται η μεγάλη Αποκριάτικη Παρέλαση, που επανήλθε στην πόλη μας πέρυσι, ύστερα από πάρα πολλά χρόνια. Η εκκίνηση θα γίνει από τη συμβολή Λουκή Ακρίτα – Ψυχογιού & Αγίου Δημητρίου και ο τερματισμός θα είναι στο δημαρχείο της πόλης. Μεταξύ άλλων περιλαμβάνει: Παρέλαση με μασκότ, ξυλοπόδαρο, ζογκλέρ (ο μοναδικός Emiliano Selfo), άρμα μεγάλων διαστάσεων, μπάντα μουσικών Quilombo, κινέζικο δράκο, κανόνι με ρίψη κομφετί και –φυσικά- θεματικά γκρουπ μασκαράδων από σχολεία, αθλητικούς & πολιτιστικούς συλλόγους και δημότες. Τέλος θα γίνει διαγωνισμός των καλύτερων μεταμφιέσεων με πλούσια δώρα, ζαχαρωτά και πάρτι μπροστά από το Δημαρχείο με DJ.
Την Καθαρά Δευτέρα – 23/02/2026, στις 11:30 έρχονται τα Κούλουμα- στην Πλατεία ΕΛ. ΒΕΝΙΖΕΛΟΥ (Πάρκο Ασυρμάτου)- με παραδοσιακή μουσική από μια εξαιρετική ορχήστρα, υπό την επιμέλεια του Παναγιώτη Βέργου. Στην εκδήλωση θα συμμετέχουν και οι Πρόσκοποι με εργαστήριο κατασκευής χαρταετού και θα προσφερθούν ΔΩΡΕΑΝ παραδοσιακά Σαρακοστιανά εδέσματα
Όπως ανέφερε ο Δήμαρχος Αγίου Δημητρίου Στέλιος Μαμαλάκης: «Αισθανόμαστε υπερήφανοι που συνεχίζουμε και φέτος την αποκριάτικη παρέλαση με άρματα και γκρουπ μεταμφιεσμένων, που επανήλθε το 2025 στην πόλη μας, μετά από πάρα πολλά χρόνια και είχε τεράστια αποδοχή και συμμετοχή από συμπολίτες μας. Η ανταπόκρισή αυτή απέδειξε ότι η λαϊκή παράδοση και η ανάγκη για συλλογικές, εορταστικές στιγμές παραμένουν ζωντανές και δυναμικές. Σας καλώ λοιπόν, να συμμετέχετε ενεργά, να χορέψετε, να τραγουδήσετε και να μοιραστείτε τις στιγμές με τους φίλους και την οικογένεια σας. Εύχομαι σε όλες και όλους καλές Απόκριες, υγεία, δημιουργικότητα και αστείρευτο κέφι!»
Από την πλευρά της η αντιδήμαρχος Παιδείας και Πολιτιστικών Δράσεων Αγγελική Σαραβελάκη, σημείωσε: «Οι Απόκριες είναι μια από τις πιο ζωντανές, πολύχρωμες και διασκεδαστικές στιγμές για την πόλη μας. Μια γιορτή που αντανακλά την παράδοση, τη δημιουργικότητα και την έντονη κοινωνική μας σχέση. Είναι μια ξεχωριστή στιγμή για όλους καθώς μαζί με την έναρξη της Σαρακοστής γιορτάζουμε και τον ερχομό της Άνοιξης, η οποία φέρνει ευφορία και αισιοδοξία στις καρδιές μας. Σας περιμένουμε στις εκδηλώσεις του Δήμου μας για να γιορτάσουμε, όλοι μαζί σαν μια παρέα: Με τον Πολιτισμό οδηγό και το κέφι Προορισμό!»

Απόκριες 2026 στο Ίλιο
2026-02-15 11:30 - 15:00 | Πλατεία Γεννηματά (Ελευθερίας) Ίλιο, πλατεία Γεννηματά, Ίλιο, Αττική, 13122, Greece
Απόκριες 2026 στο Ίλιο
Οι «Απόκριες στο Ίλιον» επιστρέφουν και φέτος, για να γεμίσουν την πόλη μας χρώμα και μουσική. Η Αποκριά μάς δίνει έναν λόγο να συναντηθούμε ξανά, να ζήσουμε την πόλη μας: στις πλατείες και στις γειτονιές, με εκδηλώσεις ανοιχτές για όλους και με πρωταγωνιστές τα παιδιά. Το Ίλιον μπαίνει στους ρυθμούς του Καρναβαλιού!
Κυριακή 15/02 |11:30 Ilion Garnival Street Party
Οδός Πρωτεσιλάου. Εκκίνηση από το 1ο ΓΕΛ Ιλίου (Ιδομενέως 104 &Αγ. Βαρβάρας)
Πολύχρωμες στολές, κέφι, φαντασία και πρωτότυπες μεταμφιέσεις. Ένα Ίλιον που μεταμορφώνεται στους ρυθμούς της Αποκριάς. To Ilion Carnival Street Party έρχεται για τρίτη χρονιά και σας προσκαλεί να φορέσετε την αποκριάτικη στολή σας και να γίνετε μέρος της πιο ζωντανής γιορτής της πόλης. Μικρά χαμόγελα και παιδικές φωνές γεμίζουν τους κεντρικούς δρόμους του Ιλίου, ενώ οι μεγάλοι αφήνουν για λίγο την καθημερινότητα και μπαίνουν κι αυτοί στο παιχνίδι. Η διαδρομή γίνεται μια μεγάλη αποκριάτικη βόλτα με μουσική, χρώμα και ενέργεια, όπου όλοι – μικροί και μεγάλοι – νιώθουμε την πόλη μας σαν μία μεγάλη παρέα.
Στη διαδρομή, οι ανιματέρ δίνουν τον ρυθμό, το face painting βάζει την τελευταία πινελιά στη μεταμόρφωση, ενώ μεγαλοφιγούρες, ξυλοπόδαροι, ζογκλέρ και μπαλονάδες γεμίζουν τον δρόμο με εικόνες που μένουν αξέχαστες. Φόρεσε τη στολή σου, πάρε την παρέα σου και κατέβα στον δρόμο. Γιατί το llion Carnival Street Party είναι η Αποκριά όπως τη θέλουμε: από κοντά, όλοι μαζί.
Κυριακή 15/02 12:30 Μεγάλη Καρναβαλική Συναυλία με την Κατερίνα Στικούδη
Κεντρική Πλατεία Ιλίου «Γ. Γεννηματάς»
Αμέσως μετά το llion Carnival Street Festival, η γιορτή μεταφέρεται στην Κεντρική Πλατεία «Γ. Γεννηματάς» με τη μεγάλη καρναβαλική συναυλία της Κατερίνας Στικούδη. Με την εκρηκτική της σκηνική παρουσία, τον ρυθμό και τον δυναμισμό της, η δημοφιλής performer μετατρέπει την πλατεία σε μια pop γιορτή γεμάτη χορό, ενέργεια και θετική διάθεση. Φορέστε τη στολή σας, μείνετε στην πλατεία και ελάτε να ζήσουμε όλοι μαζί τη συνέχεια του καρναβαλιού από κοντά.

Αποκριές 2026 στον Δήμο Βάρης Βούλας Βουλιαγμένης
2026-02-15 12:00 - 14:00 | Πάρκο Εθνικής Αντίστασης Βούλα, Κωνσταντίνου Καραμανλή και Ζεφύρου, Βούλα, Αττική, 16673, Greece
Αποκριές 2026 Βάρης Βούλας Βουλιαγμένης. Ο Δήμος Βάρης Βούλας Βουλιαγμένης προσκαλεί όλους τους δημότες και επισκέπτες να συμμετάσχουν στις αποκριάτικες εκδηλώσεις 2026, με ένα πολυήμερο πρόγραμμα γεμάτο μουσική, χορό, παράδοση, θέατρο και οικογενειακή ψυχαγωγία. Οι φετινές Απόκριες συνδυάζουν το σύγχρονο γλέντι με τα έθιμα του τόπου μας και προσφέρουν μοναδικές εμπειρίες πολιτισμού και διασκέδασης σε κάθε γειτονιά της πόλης.
Πατήστε ΕΔΩ για να δείτε το πλήρες πρόγραμμα
Κυριακή 15 Φεβρουαρίου 2026 | 12:00 «Στη Χώρα της Αποκριάς» – Πάρκο Εθνικής Αντίστασης, Βούλα
Υπαίθρια παιδική εκδήλωση για όλη την οικογένεια με παιχνίδια, αποκριάτικες κατασκευές, face painting, μουσική, δώρα και πολλές εκπλήξεις σε ένα τρίωρο γιορτής και ξεφαντώματος.
Κυριακή 15 Φεβρουαρίου 2026 | 18:00 Θεατρική Παράσταση «Αίσωπος Φτού και Βγαίνω» – Θέατρο Βάρης
Επετειακή παράσταση της θεατρικής ομάδας ΤΟΠΙ για τα 10 χρόνια της, σε διασκευή και σκηνοθεσία Δημήτρη Πλειώνη. Μια σύγχρονη και ευρηματική προσέγγιση των μύθων του Αισώπου με πρωταγωνιστές: Κωνσταντίνο Δημητρακάκη, Μαρία Σαρέλη, Βασιλίνα Κατερίνη, Λεωνίδα Μπακάλη και Δημήτρη Πλειώνη.

Καρναβάλι στους Άγιους Ανάργυρους
2026-02-15 12:00 - 15:00 | Πλατεία Δημοκρατίας Καματερό, Πλατεία Δημοκρατίας, Καματερό, Αττική, 13451, Greece
Η στιγμή του Καρναβαλιού έφτασε. Ελάτε όλοι μαζί να χορέψουμε και να διασκεδάσουμε την Κυριακή 15 Φεβρουαρίου στον Δήμο Αγίων Αναργύρων-Καματερού σε ένα καρναβάλι που θα το θυμάστε για καιρό. Μασκαρευτείτε και ελάτε στη Λεωφόρο Φυλής στη στάση Γαβαλά. Ο τερματισμός του καρναβαλιού θα γίνει στην πλατεία Δημοκρατίας. Οι δηλώσεις συμμετοχής ομάδων θα γίνουν ως τις 6 Φεβρουαρίου 2026. «Οπλιστείτε» με κέφι και θετική διάθεση και ετοιμαστείτε για τις 15 Φεβρουαρίου.

Απόκριες 2026 στην Αργυρούπολη
2026-02-15 12:00 - 15:00 | Λεωφόρος Μαρίνου Γερουλάνου Αργυρούπολη, Λεωφόρος Μαρίνου Γερουλάνου, Αργυρούπολη, Αττική, 16452, Greece
Απόκριες 2026 στην Αργυρούπολη
Την Κυριακή 15 Φεβρουαρίου 2026 ελάτε να γιορτάσουμε μαζί το πιο εντυπωσιακό και χαρούμενο καρναβάλι με ατελείωτο κέφι, χορό, μουσική και πολλές εκπλήξεις για μικρούς και μεγάλους! Μαθητές από τα σχολεία και σύλλογοι της πόλης μας θα παρελάσουν παρέα με ξυλοπόδαρους, μασκότ, ζογκλέρ και μπάντα με κρουστά, δίνοντας το σύνθημα για ένα τρελό αποκριάτικο ξεφάντωμα.
Η έναρξη της καρναβαλικής παρέλασης έχει προγραμματιστεί στις 12:00 επί της Λεωφόρου Μαρίνου Γερουλάνου και αμέσως μετά θα ακολουθήσει μια εκρηκτική μουσική συναυλία με την αγαπημένη Μπέσσυ Αργυράκη και τον μοναδικό Λάκη Τζορντανέλλι μπροστά από την πλατεία Βάρναλη.
Σας περιμένουμε να χορέψουμε και να διασκεδάσουμε όλοι μαζί στους ρυθμούς των αποκριών!
